钦定古今图书集成/明伦汇编/氏族典/第454卷 > 《廖用贤尚友录》 > 宋之才
## 钦定古今图书集成/明伦汇编/氏族典/第454卷 > 《廖用贤尚友录》 > 宋之才

按《万姓统谱》，之才，字廷佐，瑞安人。学于杨时，遂祖程
氏学。举进士，教授京兆府。每言：“士负卓荦奇才，皆可
入圣贤之域，忌速售尔。”故深务韬养，积十八年不易初官执政荐召试，除正字。丁母忧，服除，入为校书郎，
迁考功郎。论南北虽已通和，愿勿忘警戒，举废坠，拔
淹滞，宽民赋，总兵权，益固基图，为进取计。迁司业，权
礼部侍郎，乞去之。才性恬静寡欲，操履洁白，难进易
退，虽历任五十年，而屏处之日居多。